Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: 314/2001. (XII. 28.) Korm. rendelet (a továbbiakban: R2.)
Paragraph Index: 396

314/2001. (XII. 28.) Korm. rendelet (a továbbiakban: R2.) egyes rendelkezései alkotmányellenességének megállapítását és megsemmisítését, valamint — a bírói kezdeményezésekben — annak megállapítását kérték az Alkotmánybíróságtól, hogy az alkotmányellenes jogszabályi rendelkezések egyes (e határozat mellékletében felsorolt) ügyekben nem alkalmazhatóak. Az Alkotmánybíróság a tartalmi összefüggésre tekintettel az indítványokat egyesítette és egy eljárásban bírálta el. A Fõvárosi Munkaügyi Bíróság bírái az R2. 1. §-ának az R1. 1. § (1) bekezdésének b) pontját módosító fordulatának, valamint az R2. 4. § (2) bekezdésének alkotmányellenessége megállapítását kérték az Alkotmánybíróságtól. Annak kimondását is indítványozták, hogy a vitatott szabályok a felfüggesztett eljárásokban (részletesen lásd jelen határozat mellékletében) nem alkalmazhatóak. Kérték továbbá, hogy az Alkotmánybíróság — az R2. hivatkozott rendelkezésének megsemmisítése esetén — állapítsa meg az R1. módosítás elõtti, eredetileg kihirdetett 1. § (1) bekezdés b) pontjának az alkotmányellenességét is, semmisítse azt meg, és mondja ki alkalmazásának tilalmát a konkrét esetekben. Az indítványok indokolásában arra hivatkoztak, hogy az R1. 1. § (1) bekezdése b) pontjának mind az eredeti, mind a módosított szövegének fogalmazása olyannyira határozatlan és többértelmû, hogy sérti a jogbiztonság elvét. Álláspontjuk szerint: „Helyesen a jogalkalmazók csupán azt vizsgálhatnák, hogy az igénylõ rendelkezik-e a jogszabályban elõírt feltételekkel. A szövegezés bizonytalansága miatt azonban a jogalkalmazók arra kényszerültek, hogy maguk határozzák meg a juttatásban részesíteni kívánt személyek körét.” Hivatkoztak arra, hogy az R1. 1. § (1) bekezdésének b) pontja eltérõ jogalkalmazói értelmezésre ad lehetõséget, ez meg is jelent a Fõvárosi Munkaügyi Bíróság, illetve a Legfelsõbb Bíróság ellentétes eseti döntései között. „[A] Legfelsõbb Bíróság eseti döntései nem kötik az alsóbb fokú bíróságot, mivel a perben eljáró bíró a jogszabályok alapján és saját meggyõzõdése szerint hozza meg döntését. A folyamatban lévõ peres ügyek számára tekintettel az alsóbb fokú bíróság és a Legfelsõbb Bíróság várható döntései nem alkalmasak arra, hogy a jogszabály megfelelõ értelmezésével biztosítsák a jogállamiság másik elemét, az egységes ítélkezési gyakorlatot. Jelen esetben a vitatott jogszabály »megfelelõ« értelmezése, a szövegezés elnagyoltsága miatt nem lehetséges. Így az ellentmondások jogegységi eljárással sem volnának feloldhatóak.” Az R2. 4. § (2) bekezdésének megsemmisítését az alábbi indokok miatt kérték az Alkotmánybíróságtól: „Amennyiben az R. [R1.] korábban hatályos 1. § (1) bekezdés

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes